इंडियन रेलवे कैटरिंग एंड टूरिज्म कॉर्पोरेशन (IRCTC) की वेबसाइट (www.irctc.co.in) और मोबाइल एप शुक्रवार सुबह से डाउन होने के कारण लोगों को परेशानी का सामना करना पड़ रहा है. टिकट बुक कराने की कोशिश कर रहे लोग आईआरसीटीसी की वेबसाइट के नहीं चलने पर सोशल मीडिया पर कमेंट कर रहे हैं. वेबसाइट लॉगऑन करने पर एक मैसेज दिखाई दे रहा है. इस मैसेज में लिखा गया है ‘मेंटीनेंस एक्टिविटी के कारण ई-टिकटिंग सर्विस मौजूद नहीं है.’ कृप्या कुछ समय बाद संपर्क करें. मैसेज में यह भी लिखा है कि कैंसिलेशन/ फाइल टीडीआर के लिए कस्टमर केयर 011-39340000,011-23340000 पर कॉल करें या etickets@irctc.co.in पर ई-मेल करें.